Referat fra afdelingsbestyrelsesmøde afholdt

**Mandag den 8. februar 2016 kl. 19.00**

I afdelingsbestyrelsens mødelokale

Til stede:

Christian Balle Hansen

Ole Larsen

Anni Jamal

Susanne Rohde

Torben Ellekjær

Tine Heltborg Olsen

Arne-Georg Stangeby

Jan Marcher

Knud Düring

Carlo Skov

Bernt Rose

Stine Colberg

1. **Orientering fra ejendomslederen**

Bernt oplyste at han har påbegyndt APV og APB, så der kan blive lavet en handlingsplan ud fra det. Han regner med at første del bliver afsluttet i løbet af denne uge.

Derudover er der blevet kigget på sikkerheden i alle lokaler: væsker, slukningsmaskinerne og el sikkerhedstjek af alt el værktøj.

Der er blevet lavet ændringer af kørsel med brændstoffer (benzin), så det bliver leveret og ikke afhentet af personalet.

Bernt meddelte at MUS samtaler ikke er blevet påbegyndt endnu, men det kommer snarest muligt. Der skal planlægges bedre ferie, da der er del af personalet der har meget ferie tilbage.

Bernt orienterede om at der har været hærværk bl.a. i Fritidsklubben oppe på ”byggeren”. Dette medførte også en større vandskade. Der har været en del ophold i div. kælderrum og mellemgange, hvor der er blevet røget hash. For at komme dette til livs har vi forsøgt at have en vagt gående i området, dog uden held. I samme ombæring er der kommet ekstra overvågning og der er som et forsøg kommet ADK (adgangskontrol) i HV 5-7, som er hårdest ramt. Der har i den forbindelse også været møde med SSP, som gerne vil have et mere solidt samarbejde med Ådalsparken.

Opstart af nye projekter i HV og ÅP, da der er problemer med varmen i stuelejlighederne. Det er blevet forsøgt at isolere de gamle affaldsskakte, trimme varmecentralerne, isolere badeværelserne og div. fuger og lister mm. er gennemgået og vvs har kigget på radiatorerne. Nu mangler vi bare tilbagemeldinger fra beboerne om det har virket.

Andre projekter:

Gennemgang af regnvand kloak i Højmose Vænge nedløbsrør, som vil kræve en større udskiftning.

Der er blevet sat et stort TV op i vaskeriet, hvor man kan følge med i intern TV, imens man venter på at vasketøjet bliver færdigt.

Der er blevet malet søjler og blevet udskiftet til LED belysning i centeret.

Mosaikken er blevet lejet ud til vores fodterapeut Pia fra den 01-04-2016.

Det skrider frem m.h.t. varmecentral i ÅP 13, som forventes færdig den 23.3.2016.

Der skal males vinduespartier mod altansiden i HV på 5-7 sal, da malingen er ved at skalle af. I den forbindelse kigger vi samtidig på revner på betongulvet på altanerne.

Der er blevet observeret at vi behøver et dræn eller en anden løsning ved trappe til stationen, da vi har et problem med at vandet siver ned i elevatoren og kan gøre skade der. Bestyrelsen diskuterede om en anden mulighed.

Der skal indhentes et tilbud på rensning af ventilationen i ÅP.

Bernt orienterede også om skader og klager efter nul fejlen i HV 13.

Ud over det har han fulgt op på kontrakter og aftaler med håndværkere.

1. **Orientering fra formanden**

Christian orienterede kort om Finns afskedsreception, som gik godt med et meget stort fremmøde. Der blev lavet en dvd-film til ham fra receptionen, så han havde et minde fra dagen.

I salen vil der blive opsat nyt lydanlæg med teleslynge.

De eksisterende toiletter i salen vil efterhånden blive renoveret.

Juletræs- og fastelavnsfesten gik rigtig godt.

Knud oplyste at videoindslag fra fastelavnsfesten kan ses på intern TV.

1. **Personalia – Lukket punkt**

Der blev orienteret om personalesituationen.

1. **Voldgiftsagen tagboligerne – Lukket punkt**

Der blev givet en orientering om tagboligernes stade.

1. **Godkendelse af revideret regnskab 1.10.2014 – 30.9.2015**

Bestyrelsen godkendte regnskabet.

1. **Budgetudkast 1.10.2016 – 30.9.2017**

Bestyrelsen blev orienteret om budgettet. Budgettet vil yderligere blive behandlet og rettet til.

1. **HAB bestyrelsesmøde torsdag den 11. februar 2016, kl.17.30**

Dagsordenen blev gennemgået og drøftet.

1. **HAB repræsentantskabsmøde torsdag den 18. februar 2016, 17.30**

Dagsordenen blev drøftet og gennemgået.

Bestyrelsen besluttede at afdelingsbestyrelsen samt Eva Kirketerp, Finn Svend Larsen og Henning Knoblauch udgør afdelingens repræsentanter til HAB`s repræsentantskab.

1. **Ordinært afdelingsmøde 2016, fastsættelse af dato**

Afdelingsmødet bliver afholdt torsdag den 26. maj 2016, kl. 18.00.

1. **Klager over beboere – Lukket punkt**

Forskellige klager blev drøftet.

1. **Eventuelt**

 Der var ingen bemærkninger